กินยาคุมฉุกเฉินผ่านมา6วันมีเลือดออก แต่ปกติประจำเดือนมาช่วงวันที่10-20ของเดือน อยากทราบว่าเลือดที่ออกเป็นเลือดของประจำเดือน หรือผลของยาคุมค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังดังนั้นเลือดที่ออกมา อาจเป็นผลข้างเคียงจากยา แนะนำสังเกตอาการว่าเลือดค่อยๆจางไปเองหรือไม่ หากเลือดออกมามาก ปวดหน่วงท้องน้อย มาเกิน 7 วัน ก็น่าจะเป็นความผิดปกติ ไม่ใช่เลือดประจำเดือนเช่นกัน ควรไปตรวจเพิ่มเติม